b'\n_START_ARTICLE_\nEma Klinec\n_START_SECTION_\nZa\xc4\x8detki, 2011-13\n_START_PARAGRAPH_\nNa mednarodnih skakalnih prireditvah je za\xc4\x8dela nastopati \xc5\xa1e zelo mlada. V za\xc4\x8detku leta 2011 je v starosti komaj 13 let in pol debitirala na tekmah za celinski pokal in se takoj za\xc4\x8dela uvr\xc5\xa1\xc4\x8dati med najbolj\xc5\xa1e. Tako je bila na prvi tekmi v Ljubnem 22. januarja \xc5\xa1estnajsta, naslednjega dne, 23. januarja po je dose\xc5\xbeek \xc5\xa1e izbolj\xc5\xa1ala z osvojenim osmim mestom. Nato je do konca sezone 2010-11 nastopila \xc5\xa1e na \xc5\xa1tirih tekmah in vedno kon\xc4\x8dala med dobitnicami to\xc4\x8dk. Tako je sezono kon\xc4\x8dala na 36. mestu z osvojenimi 106 to\xc4\x8dkami. V naslednji sezoni je nadaljevala z dobrimi uvrstitvami na tekmah kontinentalnega pokala in si \xc5\xbee kmalu po za\xc4\x8detku tekmovanja priskakala uvrstitev na stopni\xc4\x8dke za zmagovalke. To je bilo 20. avgusta 2011 v nem\xc5\xa1kem Oberwiesenthalu, ko je bila druga. Do konca sezone je dodala \xc5\xa1e ve\xc4\x8d solidnih uvrstitev, med drugim tudi dve tretji mesti, in kon\xc4\x8dala tekmovanje z osvojenimi 136 to\xc4\x8dkami na skupno 10. mestu. _NEWLINE_Poleg tega je v tej sezoni prvi\xc4\x8d nastopila tudi na svetovnem mladinskem prvenstvu, ki je bilo tedaj v tur\xc5\xa1kem Erzurumu. Najprej je na posami\xc4\x8dni tekmi dne 23. februarja 2012 zasedla 14. mesto. Nato je nastopila na sploh prvi organizirani ekipni tekmi mladink. Dne 25. februarja je v zasedbi Ur\xc5\xa1a Bogataj, Ema Klinec, \xc5\xa0pela Rogelj in Katja Po\xc5\xbeun se veselila tretjega mesta in osvojene bronaste medalje._NEWLINE_V sezoni 2012-13 je najprej nastopila na \xc5\xa1tirih tekmah alpskega pokala in na vseh \xc5\xa1tirih zmagala. Nato je nastopila na svojem drugem svetovnem mladinskem prvenstvu, in sicer v \xc4\x8de\xc5\xa1kem Libercu. Najprej je bila na tekmi posameznic deveta, nato pa na ekipni tekmi dne 26. januarja slavila zmago v isti postavi kot prej\xc5\xa1nje leto. V tem \xc4\x8dasu je bila kljub talentu \xc5\xa1e premlada, da bi lahko nastopala na tekmah svetovne elite saj je bila \xc5\xa1e osnovno\xc5\xa1olka.\n_START_SECTION_\nDo najmo\xc4\x8dnej\xc5\xa1ih tekem, 2013-16\n_START_PARAGRAPH_\nNjen nadaljnji ve\xc4\x8dji uspeh je bila zmaga na poletni veliki nagradi v Courchevelu 15. avgusta 2013, ko je slavila v starosti 15 let. Zatem je septembra nastopila na dveh tekmah kontinentalnega pokala v norve\xc5\xa1kem Lillehammerju in obakrat zmagala. Na podlagi teh dose\xc5\xbekov je nato pri\xc5\xa1la njena prilo\xc5\xbenost za preizkus na tekmah najvi\xc5\xa1jega ranga.\n_START_SECTION_\nSvetovni pokal 2013-14\n_START_PARAGRAPH_\nNa tekmah za svetovni pokal je prvi\xc4\x8d nastopila v starosti 15 let in pet mesecev. To je bilo 6. decembra 2013 na ekipni tekmi me\xc5\xa1anih parov, ko je Slovenija nastopila v postavi Maja Vti\xc4\x8d, Jaka Hvala, Ema in Peter Prevc ter zasedla 5. mesto. Naslednjega dne, 7. decembra je debitirala na tekmi posameznic in zasedla dobro 7. mesto kot najbolje uvr\xc5\xa1\xc4\x8dena Slovenka na tekmi. Sezono je nadaljevala z dobrimi uvrstitvami na naslednjih \xc5\xa1tirih tekmah, ko je poleg rednega uvr\xc5\xa1\xc4\x8danja med najbolj\xc5\xa1e tudi izbolj\xc5\xa1ala svoj najbolj\xc5\xa1i rezultat, ko je bila dne 3. januarja 2014 v ruskem \xc4\x8cajkovskiju peta. Zopet kot najbolje uvr\xc5\xa1\xc4\x8dena Slovenka na tekmi. Tedaj je bila tudi zelo dobro uvr\xc5\xa1\xc4\x8dena, kot trenutno osma, v skupnem se\xc5\xa1tevku pokala in je bila na dobri poti, da se zasidra med najbolj\xc5\xa1imi skakalkami sveta. _NEWLINE_Zatem pa je pri\xc5\xa1lo do po\xc5\xa1kodbe kolena, ki je prekri\xc5\xbeala Emine na\xc4\x8drte o nadaljnjih nastopih. Med drugim je odpadel tudi nastop na olimpijskih igrah. Sledilo je dolgotrajno okrevanje in Ema je bila povsem brez nastopov leto dni in pol. _NEWLINE_Tako je po vsega petih posami\xc4\x8dnih nastopih v svetovnem pokalu in \xc5\xa1tirih uvrstitvah med najbolj\xc5\xa1ih deset sezono zaklju\xc4\x8dila ter se na koncu uvrstila s 175 osvojenimi to\xc4\x8dkami na 25. mesto.\n_START_SECTION_\nVrnitev po po\xc5\xa1kodbi, 2015-16\n_START_PARAGRAPH_\nSredi leta 2015 je Klin\xc4\x8deva okrevala po hudi po\xc5\xa1kodbi in se za\xc4\x8dela vra\xc4\x8dati med aktivne. Po nekaj prvih tekmah ni\xc5\xbejega ranga, ki jih je opravila za trening, se je udele\xc5\xbeila tekme celinskega pokala v nem\xc5\xa1kem Oberwiesenthalu. Torej na prizori\xc5\xa1\xc4\x8du kjer je dve leti prej \xc5\xbee stala na zmagovalnem odru. Tokrat je na prvi od dveh tekem zmagala pred vsemi, tudi serijsko zmagovalko Saro Takana\xc5\xa1i in na naslednji bila druga za Takana\xc5\xa1ijevo. _NEWLINE_Sledila je za Emo prva cela sezona, to je bila sezona 2015-16 v kateri se je pri sedemnajstih letih dokazala, da sodi med bolj\xc5\xa1e skakalke sveta. 16. januarja 2016 je z drugim mestom na tekmi v Sapporu dosegla svoje prve stopni\xc4\x8dke v svetovnem pokalu. Poleg tega je dosegla \xc5\xa1e dve tretji mesti in na skupno dvanajstih tekmah na katerih je nastopila bila kar osemkrat uvr\xc5\xa1\xc4\x8dena med prvo deseterico. Vse to je bilo dovolj, da se je v skupnem se\xc5\xa1tevku sezone prvi\xc4\x8d uvrstila med prvo deseterico. Na koncu je s 426 to\xc4\x8dkami kot druga najbolj\xc5\xa1a Slovenka za Majo Vti\xc4\x8d zasedla skupno deveto mesto.\n_START_SECTION_\n2016: Prve zlate kolajne\n_START_PARAGRAPH_\nPoleg nastopanja v svetovnem pokalu se je udele\xc5\xbeila \xc5\xa1e dveh prireditev za mlaj\xc5\xa1e, ki sta bili na sporedu v februarju leta 2016. Najprej je skakala na Mladinskih olimpijskih igrah in tam blestela. Najprej je zmagala pred vsemi na tekmi posameznic, nato pa je slavila \xc5\xa1e na ekipni tekmi, v postavi sta bila poleg nje \xc5\xa1e Bor Pavlov\xc4\x8di\xc4\x8d in Vid Vrhovnik. Sledil je nastop na Svetovnem mladinskem prvenstvu, ki je bil za leto 2016 organiziran v romunskem Rasnovu. Tam ji nastop med posameznicami ni najbolje uspel, bila je \xc5\xa1ele \xc5\xa1esta. Zato pa je na ekipni tekmi skupaj z Niko Kri\xc5\xbenar, Borom Pavlov\xc4\x8di\xc4\x8dem in Domnom Prevcem osvojila prvo mesto in zlato kolajno.\n_START_SECTION_\nMladinsko SP 2017: ena zlata ter dve srebrni medalji\n_START_PARAGRAPH_\nFebruarja 2017 je nastopila na tekmah za Mladinsko svetovno prvenstvo v ameri\xc5\xa1kem Park Cityju in si tam priborila dve srebrni ter eno zlato medaljo. Najprej je 1. februarja na tekmi posameznic bila druga, nato pa \xc5\xa1e 3. februarja na \xc5\xbeenski ekipni tekmi ponovno zasedla drugo mesto, in sicer v postavi Jerneja Brecl, Katra Komar, Nika Kri\xc5\xbenar in Ema. Tako je v \xc5\xbeenski konkurenci osvojila dve srebrni medalji. Poleg tega pa je bila na tekmi me\xc5\xa1anih ekip v postavi skupaj z Niko Kri\xc5\xbenar, Tilnom Bartoljem in \xc5\xbdigo Jelarjem prva, saj so osvojili naslov prvakov ter se veselili zlate medalje. Torej skupaj tri medalje, osvojene na treh tekmah na enem prvenstvu.\n_START_SECTION_\nMladinsko SP 2018: dve novi zlati medalji\n_START_PARAGRAPH_\n2. februarja 2018 je v starosti 19 let osvojila svojo sedmo medaljo na mladinskih svetovnih prvenstvih, potem ko je na tekmi posameznic v \xc5\xa1vicarskem Kandterstegu zaostala zgolj za reprezentan\xc4\x8dno kolegico Niko Kri\xc5\xbenar. Od sedmih je to tretja srebrna kolajna zanjo in druga zapored na posami\xc4\x8dni preizku\xc5\xa1nji. Dan zatem, 3. februarja, je nastopila na mo\xc5\xa1tveni preizku\xc5\xa1nji v postavi Jerneja Brecl, Nika Kri\xc5\xbenar, Katra Komar in Ema, ter osvojila naslov ekipnih svetovnih prvakinj in novo, \xc5\xbee \xc4\x8detrto, zlato medaljo.\n_START_SECTION_\nOsebno\n_START_PARAGRAPH_\nTudi njena starej\xc5\xa1a sestra Barbara je smu\xc4\x8darska skakalka. Doma je na Poljanah nad \xc5\xa0kofjo Loko.'